Μάρτζερυ Γουέντγουορθ

Η Μάρτζερυ/Μάργκαρετ Γουέντγουορθ, αγγλ.: Margery/Margaret Wentworth  (π. 1478  – 18 Οκτωβρίου 1550  ), ήταν σύζυγος του σερ Ιωάννη Σίμορ και μητέρα της βασίλισσας Τζέιν Σίμορ, της 3ης συζύγου του βασιλιά Ερρίκου Η΄ της Αγγλίας. Ήταν η γιαγιά του βασιλιά Εδουάρδου ΣΤ΄ της Αγγλίας.

 Καταγωγή 
Η Μάρτζερυ γεννήθηκε περί το 1478, ως κόρη του σερ Ερρίκου Γουέντγουορθ και της Άννας Σέι, κόρης του σερ Ιωάννη Σέι και της Ελισάβετ Τσέινι. 

Τα ετεροθαλή εξαδέλφια της Μάρτζερυ, οι αυλικοί Ελισάβετ Χάουαρντ-Μπολέυν και Εδμόνδος Χάουαρντ, ήταν γονείς της 2ης και της 5ης βασιλικής συζύγου: της Άννας Μπολέυν και της Αικατερίνης Χάουαρντ, αντίστοιχα. 

Ο πατέρας της Μάρτζερυ, Ερρίκος Γουέντγουορθ ήταν επίσης 6ος απόγονος του βασιλιά Εδουάρδου Γ΄. Αυτή η μακρινή βασιλική καταγωγή είναι εν μέρει ο λόγος, που ο Ερρίκος Η΄ θεώρησε την Τζέιν Σίμορ (κόρη της Μάρτζερυ) κατάλληλη για γάμο. 

Ο Ερρίκος Γουέντγουορθ αναδείχθηκε σε κρίσιμο στοιχείο της πολιτικής του Γιόρκσιρ και του Σάφολκ: το 1489, κατά τη διάρκεια της εξέγερσης του Γιόρκσιρ εναντίον του Ερρίκου Ζ΄ Τυδώρ, ο οποίος είχε νυμφευτεί την κύρια κληρονόμο της πρώην δυναστείας της Υόρκης για να ενισχύσει την επισφαλή διεκδίκησή του στον θρόνο, ο Ερρίκος έφυγε από το σπίτι του και διορίστηκε οικονόμος του Νάρσμπορω, κερδίζοντας το προνόμιο να διατηρεί την ειρήνη στο όνομα του πρώτου κόμη του Σάρεϋ. Μετά από αυτό, τού απονεμήθηκε ο τίτλος του σερίφη του Γιόρκσιρ.

 Νεανική ζωή 
Ο πρώτος σύζυγος της γιαγιάς της Ελισάβετ Τσένυ ήταν ο Φρειδερίκος Τίλνεϋ, πατέρας της Ελισάβετ Τίλνεϋ, συζύγου του κόμη του Σάρεϋ. Αυτό έκανε τη -μητέρα της Μάρτζερυ- Άννα Σέυ, αν και η ίδια δεν ανήκε σε επίπεδο ευγενών, ετεροθαλή αδελφή μίας κόμισσας (του Σάρεϋ).  Στη Μάρτζερυ δόθηκε μία θέση στο σπίτι της θείας της, της κόμισσας του Σάρεϋ, όπου γνώρισε τον ποιητή Τζον Σκέλτον, του οποίου έγινε η μούσα.  Θεωρούνταν μεγάλη καλλονή από τον Σκέλτον και άλλους. Σε ποίηση αφιερωμένη σε αυτήν, ο Σκέλτον επαινεί τη συμπεριφορά της. Το ποίημα του Σκέλτον, «Γιρλάντα από δάφνη», στο οποίο δέκα γυναίκες εκτός από την κόμισσα υφαίνουν ένα δάφνινο στεφάνι για τον ίδιο τον Σκέλτον, απεικονίζει τη Μάρτζερυ ως ένα ντροπαλό, ευγενικό κορίτσι, και τη συγκρίνει με το ηράνθεμο και τη νεραγούλα. Οι άλλες εννέα γυναίκες στο ποίημα είναι οι: Ελίζαμπεθ Χάουαρντ, Μούριελ Χάουαρντ, λαίδη Άννα Ντέικρ του Νότου, Μάργκαρετ Τίνλεϋ, Τζέιν Μπλένερ-Χέιζετ, Ιζαμπέλ Πένελ, Μάργκαρετ Χάσεϋ, Γερτρούδη Στέιθαμ και Ιζαμπέλ Νάυτ. 

 Οικογένεια 
Στις 22 Οκτωβρίου 1494 η Μάρτζερυ παντρεύτηκε τον σερ Ιωάννη (1476–1536)  από το Γούλφχολ, του Σάβερνεϊκ Φόρεστ, του Γουίλτσιρ. Την ίδια ημέρα, ο πατέρας της, Ερρίκος, νυμφεύτηκε για 2η φορά, με τη λαίδη Ελίζαμπεθ Σκρόουπ. 

Η Μάρτζερυ και ο σύζυγός της απέκτησαν μαζί δέκα παιδιά:  
 Ιωάννης Ι (απεβ. το 1510)  
 Εδουάρδος, 1ος δούκας του Σόμερσετ, λόρδος Προστάτης του Εδουάρδου ΣΤ΄ (π. 1500  – 1552) . Νυμφεύτηκε πρώτα την Αικατερίνη, κόρη του σερ Γουίλιαμ Φίλιολ , και μετά την Άννα, κόρη του σερ Έντουαρντ Στάνχοουπ. 
 σερ Ερρίκος Σίμορ (1503–1578), μέλος του Κοινοβουλίου, νυμφεύτηκε την Μπάρμπαρα, κόρη του Μόργκαν Γουλφ. 
 Θωμάς Σίμορ, 1ος βαρόνος Σίμορ του Σάντλεϋ (π. 1508 – 1549), νυμφεύτηκε την Αικατερίνη Παρ, χήρα του Ερρίκου Η΄.  
 Ιωάννης ΙΙ (απεβ. νέος) .
 Αντώνιος (απεβ. π. το 1528)  .
 Τζέιν Σίμορ (π. 1509 – 1537), βασίλισσα, ως σύζυγος του Ερρίκου Η΄. Μητέρα του Εδουάρδου ΣΤ΄.  
 Μάρτζερυ (απεβ. π. το 1528)  .
 Ελισάβετ (π. 1518  – 1568  ) παντρεύτηκε πρώτα τον σερ Άντονυ Άγτρεντ, και μετά τον Γκρέγκορυ Κρόμγουελ, 1ο βαρόνο Κρόμγουελ. Ο τρίτος σύζυγός της ήταν ο Τζον Πάουλετ, 2ος μαρκήσιος του Γουίντσεστερ. 
 Ντόροθι  παντρεύτηκε πρώτα τον Κλέμεντ Σμιθ (π. 1515 – 1552) από το Λιτλ Μπάντοου του Έσσεξ  , και μετά τον Τόμας Λέβεντορπ από το Σίνγκλ Χολ του Χερτφορντσάιρ  .

Εικάζεται ότι η Μάρτζερυ και ο Ιωάννης είχαν καλή σχέση στον γάμο τους. Μετά το τέλος του συζύγου της, αντί να ξαναπαντρευτεί, ανέλαβε μεγαλύτερο ρόλο στην εκπαίδευση των παιδιών της, ενώ παράλληλα διηύθυνε το Γούλφχολ. Αξίζει να σημειωθεί ότι η μεγαλύτερη κόρη της, η Τζέιν, δεν έλαβε επίσημη εκπαίδευση. Αντίθετα, η Μάρτζερυ την είχε πειθαρχήσει σε πιο παραδοσιακούς ρόλους, που θεωρούσε κατάλληλους. 

Ο γιος της, Έντουαρντ, στρατιωτικός και σε βασιλική υπηρεσία, έγινε δούκας του Σόμερσετ και λόρδος Προστάτης. Ήταν το μεγαλύτερο εν ζωή παιδί των Σίμορ.

 Το τέλος 
Απεβίωσε από φυσικά αίτια στις 18 Οκτωβρίου 1550, παρουσία της οικογένειάς της. 

 Εικόνες των παιδιών της 

Γενεαλογία

 Αναφορές 

 Βιβλιογραφία

























 Εξωτερικοί σύνδεσμοι 
 Η ζωή του Τζον Σκέλτον (περίπου 1460–1529)
 Στίχοι από την Γιρλάντα του Λόρελ

Κατηγορία:Άγγλοι ευγενείς